স্টাফ রিপোর্টার ॥ হবিগঞ্জ শহরের ৩০টি স্থানে কোরবানীর পশু জবাই ও মাংশ বিতরণের জন্য স্থান নির্ধারণ করা হয়েছে। প্রধানমন্ত্রীর আহবানে জেলা প্রশাসন ও পৌরসভার উদ্যোগে এই স্থান নির্ধারণ করা হয়। পাশাপাশি বজ্য অপসারণের জন্য পৌরসভার পক্ষ থেকে দু’টি ট্রাক এবং ১৫ জন শ্রমিক সার্বক্ষণিকভাবে কাজ করবে। নির্ধারিত স্থানে কোরবানীর পশু জবাই নিশ্চত করতে ৩ সদস্য বিশিষ্ট একটি কমিটিও গঠন করা হয়েছে। কমিটির সদস্যরা হলেন, এনডিসি একরামূল সিদ্দিক, পৌরসভার সচিব নূরে আলম সিদ্দিক এবং প্রেসক্লাবের সাধারণ সম্পাদক এডভোকেট শাহ ফখরুজ্জামান। কমিটির সদস্যরা হবিগঞ্জ পৌরবাসীর প্রতি আহবান জানিয়েছেন রাস্তাঘাটে না করে নির্ধারিত স্থানে কোরবানীর পশু জবাই করার জন্য।